คู่มืออภิปราย “รากฐานพระคัมภีร์เดิม (พันธสัญญาเดิม)” – วิชาย่อย 4: โลกแห่งความรุนแรง
คำถามเพื่อการอภิปราย 

1. สิ่งที่สำคัญที่สุดที่ท่านได้เรียนรู้ในบทเรียนนี้คืออะไร?  หรือมีสิ่งหนึ่งสิ่งใดหรือไม่ในบทเรียนนี้ที่ท่านยังไม่ค่อยเข้าใจ?


2. จงบรรยายเหตุการณ์ต่าง ๆ อันส่งผลคุกคาม ซึ่งโมเสสบันทึกไว้ในปฐมกาล 6:1-8  พระเจ้ามีปฏิกิริยาอย่างไรต่อเหตุการณ์เหล่านี้?


3. โครงสร้างทางวรรณกรรมของปฐมกาล 4:1–6:8 เปิดเผยสิ่งใดเกี่ยวกับจุดประสงค์ของโมเสสในการเขียนข้อความนี้?


4. โมเสสแสดงให้เห็นความเชื่อมโยงใดระหว่างความรุนแรงและความหวังในประวัติศาสตร์ยุคดึกดำบรรพ์และในโลกร่วมสมัยของท่าน?


5. โมเสสต้องการให้ชาวอิสราเอลที่ติดตามท่านตอบสนองอย่างไรกับความเชื่อมโยงต่าง ๆ ระหว่างโลกของพวกเขาและโลกยุคดึกดำบรรพ์นั้น?


6. ปฐมกาล 6:3 บอกอะไรกับท่านเกี่ยวกับธรรมชาติอันอดทนนานของพระเจ้าที่มีต่อการที่มนุษยชาติเต็มไปด้วยความบาป?


7. โลกของเราในปัจจุบันดูเหมือนจะคล้ายคลึงกับโลกในสมัยของปฐมกาล 4-6 ในแนวทางใดบ้าง?


8. อะไรคือความหวังของเราในปัจจุบันสำหรับการได้รับการปลดปล่อยจากความรุนแรงและความชั่วร้าย?


9. ท่านสามารถระบุได้ไหมว่ามี “เนฟิลิม” ใดบ้างในชีวิตของท่าน?  สิ่งเหล่านั้นคืออะไรบ้าง?  ท่านเอาชนะความกลัวสิ่งเหล่านั้นและมีชัยชนะเหนือพวกมันได้อย่างไร?


10. คำสอนและพระสัญญาต่าง ๆ ในพระคัมภีร์ใหม่หนุนใจท่านอย่างไรให้อดทนต่อความทุกข์ยาก?


11. จงบรรยายการปลดปล่อยที่จะเกิดขึ้นเมื่อแผ่นดินของพระเจ้าสำเร็จบริบูรณ์  สิ่งนี้ช่วยท่านอย่างไรให้รู้สึกว่า ณ การสำเร็จบริบูรณ์ของแผ่นดินของพระเจ้า เราจะได้รับการปลดปล่อยอย่างเต็มขนาดและเป็นครั้งสุดท้าย?


ข้อความสำคัญเพื่อการทบทวน เรื่อง “ความหมายดั้งเดิม”—นัยยะสำคัญ
ความรุนแรงนั้นไม่เพียงแค่เข้ามาในโลกโดยเป็นผลจากการล้มลงในความบาปเท่านั้น แต่ยังเป็นการพิพากษาคนบาปด้วย  ทุกคนสมควรได้รับความรุนแรงในนรก

กรณีศึกษา: รอยใช้ชีวิตอยู่ในย่านที่อยู่อาศัยที่ดีแห่งหนึ่งในสหรัฐ  ในย่านที่เขาอาศัยอยู่นั้นแทบจะไม่มีความรุนแรงเลย  เขาไม่เข้าใจว่าเหตุใดคนที่อยู่ในส่วนอื่น ๆ ของโลกจีงมีความรุนแรงมากขนาดนั้น  ถึงแม้เขาไม่เคยกล่าวออกมาดัง ๆ ก็ตาม แต่เขาก็คิดว่าตัวเขาเองเป็นคนที่ดีกว่าคนเหล่านั้นที่อาศัยอยู่ในพื้นที่ที่มีความรุนแรง
คำถามเพื่อการสะท้อนคิด
จงประเมินข้อสรุปและทัศนคติของรอยในกรณีศึกษาข้างต้น พร้อมกับชุมชนการเรียนรู้ของท่าน
บางพื้นที่ในโลกก็มีความรุนแรงมากกว่าพื้นที่อื่น ๆ  พื้นที่ใดมีความรุนแรงมากที่สุด เท่าที่ท่านจะนึกขึ้นได้?  เหตุใดจึงเป็นเช่นนั้น?  จงอภิปรายประเด็นนี้กับชุมชนการเรียนรู้ของท่าน จนกว่าท่านจะหาข้อสรุปบางประการได้
แท้จริงแล้ว สิ่งที่รักษารักษาทุกพื้นที่ในโลกไว้ไม่ให้ประสบกับความรุนแรงมากกว่าที่กำลังประสบอยู่ ก็คือพระคุณทั่วไปของพระเจ้า—ซึ่งมักสำแดงออกมาโดยผ่านคริสตจักรของพระองค์—เท่านั้น  ผู้คนในคริสตจักรของท่านรู้สึกอย่างไรเกี่ยวกับความรุนแรงนี้?  คริสตจักรของท่านกำลังทำอะไรบ้างเพื่อบรรเทาความรุนแรงในย่านที่อยู่อาศัยหรือเมืองของท่าน?  จงอภิปรายประเด็นนี้กับผู้นำคริสตจักรของท่าน  มีสิ่งใดหรือไม่ที่สามารถทำเพิ่มเติมได้?
ผู้คนที่ไม่ได้อาศัยอยู่ในพื้นที่ที่มีความรุนแรงสูงมากมักจะไม่เห็นคุณค่าของสันติภาพที่พวกเขามีอยู่  คนเรามักมีความเห็นว่าความปลอดภัยของพวกเขาเป็นสิทธิที่เขาพึงมี  เมื่อหอสิโลอัมพังลงมาทับคนตายไป 18 คนในช่วงเวลาของพระเยซู พระองค์บอกผู้คนว่าไม่ต้องแปลกใจราวกับว่าผู้เสียชีวิตเหล่านั้นมีความบาปมากกว่าคนอื่น ๆ  ตรงกันข้าม ผู้คนที่ฟังพระเยซูอยู่ควรแปลกใจว่าจำนวนคนที่กำลังประสบกับความรุนแรงนั้นน้อยยิ่งนัก  เราเองก็ไม่ควรแปลกใจเกี่ยวกับความรุนแรงในโลกนี้  ตรงกันข้าม เราควรแปลกใจกับพระคุณทั่วไปของพระเจ้าที่ทำให้บางพื้นที่มีความรุนแรงน้อยกว่าที่อื่น ๆ  เราควรแปลกใจที่เรายังคงมีชีวิตอยู่  จงอภิปรายประเด็นนี้ในชุมชนการเรียนรู้ของท่าน
งานภาคปฏิบัติ
· หากท่านอาศัยอยู่ในพื้นที่ที่มีความรุนแรงค่อนข้างต่ำ จงขอให้คน 10 คนจากคริสตจักรของท่านเขียน 15 สิ่งที่พวกเขาสำนึกอยากขอบคุณที่สุด  และลองสังเกตว่ามีใครหรือไม่ที่กล่าวถึงการเป็นอิสระพอสมควรจากความรุนแรง
· จงพัฒนาและกล่าวคำเทศนาโดยอิงลูกา 13:1-5
